རྒྱུད་བཞིས་བོད་ཀྱི་གསོ་བ་རིག་པར་གཞུང་ལུགས་སྟེང་གི་རྨང་གཞི་བཏིངས་ཡོད།སངས་རྒྱས་ཆོས་ལུགས་ཀྱི་ལྟ་གྲུབ་སྟེ།ལུས་ཀྱང་ཕྱི་དངོས་པོ་ཡོངས་རྫོགས་དང་འདྲ་བར་ནང་སེམས་ཀྱིས་བསྐྱེད་པར་སྨྲ་བའི་ལྟ་གྲུབ་ལྟར་བོད་ཀྱི་གསོ་བ་རིག་པས་ཀྱང་ལུས་ཀྱི་ན་ཚ་ཐམས་ཅན་སེམས་ཀྱི་བགྱི་བ་དང་།ཁྱད་པར་དུ་འདོད་ཆགས་ཞེ་སྡང་གཏི་མུག་བཅས་དུག་གསུམ་དང་འབྲེལ་ནས་བལྟ་བཞིན་ཡོད།བོད་ཀྱི་གསོ་རིག་ཉམས་ལེན་པ་ཚོས་ནད་པར་འདྲི་ཞིབ་བྱེད་པ་དང་གཅིན་དང་རྩ་ཆེན་བཅུ་གཉིས་ལ་བརྟག་དཔྱོད་བྱེད་པ་བརྒྱུད་ནད་ངོས་འཛིན་བྱེད་ཀྱི་ཡོད།ལུས་སེམས་གཉིས་ཀྱི་འབྲེལ་བའི་ཐོག་ཏུ་དོ་སྣང་བྱེད་པ་བརྒྱུད།བཅོས་ཐབས་ཀྱི་ནང་དུ་སྤྱོད་ལམ་ནས་མེ་བཙའ་འཇོག་པ་དང་རྩྭ་སྨན་སྤྲོད་པ་ཚུན་ཆད་ཚུད་ཡོད།བོད་ཀྱི་རྩྭ་སྨན་ཞིག་ལ་མཚོན་ན་སྨན་སྡེབ་བྱེད་དུས་སྨན་སྣ་ལ་ལར་སྨན་རྩྭ་དང་གཏེར་རིགས།དེ་བཞིན་སྲོག་ཆགས་ཀྱི་དོན་སྣོད་སོགས་སྣ་ཁ་མི་འདྲ་བ་བཞི་ཙམ་མ་གཏོགས་མི་དགོས་ལ།ཡང་ལ་ལར་རིགས་མི་འདྲ་བ་བརྒྱ་དང་ལྔ་བཅུ་ལྷག་དགོས་པ་སོགས་འདྲ་མིན་ཡོད།འདི་ལྟར་སྡེབ་པའི་སྨན་དེ་རིལ་བུའི་རྣམ་པར་བཟོ་བ་ཡིན།